Vihmamees

"Vihmamees" (originaalpealkirjaga "Rain Man") on Barry Levinsoni lavastatud Ameerika Ühendriikide 1988. aasta draamafilm.
Peaosi mängivad Dustin Hoffman ja Tom Cruise.

 Süžee 
Humoorikas draama kahe venna kummalisest teekonnast. Charlie Babbitt (Tom Cruise) on isekas ja omakasupüüdlik tüüp ja kui tema rikas isa sureb, loodab mees pärida kogu tema suure vara. Kuid asja veidi uurides selgub, et kadunuke on kogu enda maise vara jätnud Charlie (Dustin Hoffman) eest seni varjatud vennale - Raymondile. Raymond on autist - ta suudab peast arvutada ükskõik milliseid matemaatilisi tehteid ning suudab kõike kogetud detailselt meeles pidada. Kuid see on ka kõik, mida ta oskab. Ta ei saa isegi aru, mille jaoks on maailmas raha olemas.

 Tunnustus 
"Vihmamees" esilinastus 39. Berliini rahvusvahelisel filmifestivalil, kus see võitis festivali peaauhinna Kuldkaru.Berlinale: 1989 Prize Winners.  berlinale.de 61. Film oli nomineeritud kaheksale Oscarile ning võitis selle neljas kategoorias: parim film, parim režissöör, parim meespeaosatäitja ja parim originaalstsenaarium.The 61st Academy Awards (1989) Nominees and Winners.  oscars.org

Film oli nomineeritud Kuldgloobusele neljas kategoorias ning võitis kaks: parima filmi ja parima meespeaosatäitja oma. Samuti oli ta nomineeritud Briti Filmi- ja Telekunsti Akadeemia auhindadele kolmes kategoorias.

2022. aasta seisuga oli "Vihmamees" ainus film, mis võitis samal aastal nii Berliini rahvusvahelise filmifestivali kõrgeima auhinna kui ka parima filmi Oscari.MGM's Michael de Luca & Pam Abdy on Studio's First In-House Best Picture Oscar Nomination in 33 Years. Tartaglione, Nancy (February 9, 2022).

 Tulu 
Filmi eelarve oli 25 miljoni dollarit. 1988. aastal valminud filmidest osutus "Vihmamees" Ameerika Ühendriikides kõige tulusamaks filmiks, mis tõi sisse üle 172 miljoni dollari. Ülemaailmse tulu arvestused olid erinevad: 354 miljonist dollarist kuni 412 miljoni dollarini.Rain Man (1988) - Financial Information. The Numbers.

 Muud 
Filmi pearolli prototüübiks oli autistist imelaps Kim Peek (1951–2009). Kui arstid diagnoosisid tal väikelapsena mentaalse puude, jätsid tema vanemad ta ühte raviasutusse ja hülgasid seejärel. Kolmkümmend aastat hiljem diagnoosisid arstid tal aga megaautismi, Peekil tuvastati ülihead teadmised viieteistkümnel erialal, sealhulgas ajaloos, kirjanduses, geograafias ja muusikas.
Peek suutis päevas lugeda kaheksa raamatut, ühe lehekülje lugemiseks kulus tal kümme sekundit. Samuti võis ta korraga lugeda kahte lehekülge.
Samas vajas Peek hoolt 24 tundi ööpäevas, tal oli raskusi riietumisega ja juuste kammimisega.Maailma kuulsaim autist Vihmamehe prototüüp Kim Peek suri USA-s. Eesti Päevaleht, 23. detsember 2009.

Filmis on stseen, kus Dustin Hoffmani tegelane ei ole nõus istuma lennujaamas ühegi lennufirma lennukisse, kuna ta teab, et nende firmade ajaloos on toimunud lennuõnnetusi. Teadaolevalt lõikasid lennufirmad filmist selle stseeni just lennukites näitamiseks välja, et mitte reisijaid hirmutada – kõik peale Austraalia lennufirma Quanta, mille reisilennukid pole tänini kellegi elupäevi lõpetanud.Vaata "Vihmamehe" stseeni, mida lennukites ei taheta näidata. postimees.ee, 28. detsember 2020.

Teatrilavale jõudis "Vihmamees" filmi põhjal kirjutatud näidendiga 2008. aastal Londoni West Endi Apollo teatris.

Teater Vanemuine omandas eksklusiivsed õigused Dan Gordoni näidendi "Vihmamees" (Rain Man) lavaletoomiseks 2010. aastal. Teose lavastas Georg Malvius, peaosi mängisid Aivar Tommingas ja Riho Kütsar.Vanemuine ostis õigused mängida "Vihmameest". Tartu Postimees, 14. mai 2010.

 Viited 

 Välislingid 
 Vihmamees IMDb-s
 Vanemuises etendub Georg Malviuse lavastatud "Vihmamees". err.ee, 19.11.2010.
“Vihmamees” – lavastusest ja filmist. tylblog.wordpress.com, 17.10.2013.

Kategooria:1988. aasta filmid
Kategooria:Ameerika Ühendriikide draamafilmid